Det skorter ikke på litteratur, som omhandler den fysiologiske side af sagen, når sportsskaden rammer. Anderledes forholder det sig, hvis man kigger efter litteratur, som handler om alt det, der foregår på den mentale inderside, når man bliver ramt af en skade.\nDet skal en helt ny bog råde bod på. Klog af skade dykker ned i de mentale processer og psykiske problemstillinger, der kan opstå i forbindelse med et skadesforløb. I bogen medvirker en lang række kendte sportspersonligheder - blandt andre svømmeren Rikke Møller Pedersen, triatleten Camilla Pedersen og håndboldspilleren Rasmus Lauge - samt ganske almindelige motionister. Fælles for dem alle er, at de har haft skaden tæt inde på livet og mærket de mentale udfordringer, som følger med.\n- I vores arbejde med bogen og vores møde med atleterne har det været overraskende at opleve, hvor dybt en skade faktisk kan gribe ind i atletens psyke. Vi har mødt atleter, som har kæmpet med både depression, stress og angst som følge af en skade. Og selv om der er forskel på konsekvenserne af en skade for en verdensstjerne og en glad amatør, så er det de samme mentale problematikker, som kan melde sig, siger Peter Borberg, journalist og medforfatter til Klog af skade.\nSkaden gør også klog\nBogen er blevet til i et samarbejde med Danmarks Idrætsforbund og Team Danmark, som har stillet ekspertviden til rådighed.\n- Vi er ikke psykologer, og derfor har det været vigtigt for bogens faglige tyngde, at de mange cases, som vi bringer frem fra både elite- og breddeidrætten suppleres med faglig relevant viden. Lige så hårdt skaden kan ramme mentalt, lige så mange ressourcer er der at hente under et skadesforløb, hvis man bruges skadespausen til målrettet mentalt arbejde, siger Thorsten Asbjørn, journalist og medforfatter til bogen.\nFakta: Klog af skade - Viden om den mentale inderside, når sportsskaden rammer handler om de psykiske problemstillinger, som melder sig, når en idrætsudøver rammes af en kort eller langvarig skade. En række idrætsudøvere løfter i bogen sløret for den mentale kamp, som har udspillet sig under svære skadesforløb. Det er bl.a. svømmeren Rikke Møller Pedersen, fodboldspilleren Flemming Povlsen, kuglestøderen Joachim B. Olsen, håndboldspillerne Rasmus Lauge og Trine Nielsens, tidligere landstræner Ulrik Wilbek og mange flere.\n222 x 332 pixel 25.7 KB


L' Antico Ulivo i Iglesias til Bedste Pris-garanti | Agoda.com\nSe alle 54 ejendomme i Iglesias.\nViale Villa Di Chiese 10, Industriområde, Iglesias, Italien, 9016 - Fantastisk placering - Se på kort\nMere om L' Antico Ulivo\nL' Antico Ulivo er indrettet til både ferie- og forretningsrejsende og ligger idéelt i Iglesias; én af byens mest populære beliggenheder. Herfra har gæster glæde af nem adgang til alt, hvad denne livlige by kan tilbyde. Ikke mindre fantastisk er den nemme adgang fra hotellet til byens utallige attraktioner og seværdigheder, som Castello Salvaterra, Chiesa di Santa Maria delle Grazie, Archivio Stòrico.\nPå L' Antico Ulivo gøres der alt for at sikre gæsternes komfort. For at opnå dette tilbyder hotellet den mest imødekommende service og de bedste bekvemmeligheder. Reception åben hele døgnet er blot nogle af de faciliteter der adskiller L' Antico Ulivo fra andre hoteller i byen.\nAtmosfæren på L' Antico Ulivo afspejles på hvert eneste værelse. aircondition, opvarmning, skrivebord, køleskab, bruser er blot nogle af de faciliteter der kan findes på ejendommen. Hotellets have giver dig idéelle muligheder for at slappe af efter en travl dag. Med sit tilbud om et afslappende og problemfrit ophold hver gang er L' Antico Ulivo det kloge valg for rejsende til Iglesias.


LICITATIONEN MENER: Lønninger må ikke løbe løbsk - Licitationen\n4. april 2019 00:05\nDet er for alvor blevet de uddannede ingeniørers marked, når de skal forhandle løn og arbejdsvilkår. For ingeniørernes lønninger kravlede med en stigning på 3,9 pct. i vejret i 2018, fremgår det af fagforeningen IDA’s lønstatistik for 2018.\nIkke mindst de ansatte i bygge- og anlægsbranchen har for alvor kunnet mærke fremgang med en stigning på 4,8 pct., mens ansatte hos rådgiverne har opnået 4,3 pct. mere i løn.\nDet er måske ikke så mærkeligt, at det er blevet de ansattes marked på ingeniørområdet. For med en meget lav ledighed blandt ingeniørerne og stigende efterspørgsel efter de rette kompetencer er det jo ganske naturligt, at ingeniører presser virksomhederne på lønnen.\nSet i et længere perspektiv skal virksomhederne tage lønpresset alvorligt. For det kan gå ud over deres konkurrenceevne, at de skal bruge stadig større summer på lønninger.\nSelvfølgelig koster de rette kompetencer og kvalifikationer dyrt. Og har man opnået en specialistviden, skal man selvfølgelig også betales derefter.\nMen der hvor der er grund til at råbe vagt i gevær er eksempelvis, hvis de nyuddannede allerede efter endt eksamen scorer de høje lønninger. Det tager nemlig en del år, før de har tjent deres egen løn ind.\nDet kan få alvor sætte de mindre og mellemstore virksomheder under pres. Og det gavner egentlig hverken ansatte eller branchen, hvis virksomhederne knækker halsen på grund af et stigende lønpres.


Månedens svømmere (2) - Hovedstadens Svømmeklub\nMånedens svømmere (2)\nMånedens svømmere i august (og juli)\nOn 5. September 2019.\nSå har trænerne i konkurrenceafdelingen udnævnt månedens svømmere. Her er nogle af dem, der har gjort sig fortjent til titlen i den forgangne sommer.\nEvald Haunstrup Larsen\nMånedens svømmer fra T3 drenge er denne måned Evald Haunstrup Larsen. Han er koncentreret og gør altid det bedste han kan. Han har været god til at vise og hjælpe de nye til at se, hvordan man svømmer godt på T3. Sidst men ikke mindst, så er han god til at have det sjovt og være glad, hvilket smitter af på holdkammeraterne!\nMånedens svømmer fra T3 piger er denne måned Asta Lukowski. Hun har svømmet flot og fokuseret hele den første måned. Hun møder altid ind glad og spreder glæde på holdet. Selv på de hårde dage møder hun op med et smil. Hun har været god til at tage imod de nye svømmere.\nDaniel Emil Lund Cliff\nMånedens svømmer på T2 Drenge går til Daniel. Daniel har denne måned været virkelig dygtig til at tage fat i en træner og bede om feedback, hvilket både sikrer Daniel en bedre træning, og giver Daniel nogle trænere, der er endnu mere motiverede for at hjælpe ham. I tillæg til dette giver Daniel altid tingene et godt forsøg, og det er altså, når der er noget, Daniel kan mærke ikke fungerer optimalt, at han selv er i stand til at tage fat i en træner.\nSuper flot - Stort tillykke fra hele trænerteamet J\nMånedens svømmer på T2 Piger går til Ella. Ella er god til at sprede glæde og godt humør. Dette er en god egenskab at have, og noget både trænere og holdkammerater sætter stor pris på. Hvad Ella dog yderligere kan er at sprede godt humør uden at miste fokus på træningen, og Ella er derfor et godt eksempel på, hvordan træningen både kan være sjov og seriøs.\nMånedens svømmer på Talent 1 for august er Zoe Overby Traberg.\nI den første måned af sæsonen er Zoe kommet rigtig godt fra start, hvor hun har været god til at holde koncentrationen i træningen, og arbejdet for at få nogle gode vaner ind i sin svømning så som vendinger og undervand. Derudover har hun været en god holdkammerat, som har taget godt imod og hjulpet de nye T1’er.\nDerfor fortjener Zoe at blive sæsonens første månedens svømmer på Talent 1 - stort tillykke.\nI opstarten af sæsonen har mange af svømmerne gjort det godt. Valget af månedens svømmer er faldet på Olivia Augustinus, som har været godt koncentreret og vedholdende i forbindelse med at lære nye ting og få gamle ting til at sidde endnu bedre.\nMarina vælges som månedens svømmer i august med følgende begrundelse: stærk arbejds- og træningsindsats henover sommeren samt flotte resultater ved Marinas første VM for Masters svømmere.\nSølv på 400 IM i 5.08.37, guld og ny stævnerekord på 200 fri i 2.05.81, bronze på 50 fly i 28.70, sølv på 200 IM i 2.24.04 og sølv på 100 fly i 1.03.07 (gruppe 25-29).\nMarina udtaler selv følgende om stævnet:\n“Efter en lang juni måned uden træning pga. en øreoperation, syntes jeg, at det var sjovt at slutte sæsonen af med et stort stævne. Det var mit første Masterstævne, og stemningen var helt anderledes end ved almindelige stævner - meget mere afslappet. Jeg var fint tilfreds med tiderne i forhold den mængde træning, jeg havde efter min operation, og det var mest af alt en stor oplevelse at være i Sydkorea og at svømme stævne på så flot og stort et svømmestadion.”\nMånedens svømmer på E2 for juli:\nInden sidste sæson blev helt færdiggjort, var der på Elite 2 lagt op til sæsonens finale, da svømmerne på holdet enten deltog ved DM-L eller NJM. Og på baggrund af forløbet her op imod og præstationerne under NJM er Oliver Søgaard-Andersen valgt som månedens svømmer, da han med en god sans for detaljen og godt engagement fik forberedt sig sådan, at han med sit store konkurrencegen kunne trække sig ud af Nordiske Junior Mesterskaber som dobbelt individuel mester i 100 og 200 butterfly i nye PR tider!


shiisme | Gyldendal - Den Store Danske\nLink til "shiisme"\nshiisme, shiaislam, gren af islam, der tæller ca. 10% af verdens muslimske befolkning. Shiismen opstod historisk i forbindelse med diskussion om, hvem der kunne betragtes som den rette leder af det islamiske samfund efter Muhammeds død i 632.\nEfter shiamuslimsk fortolkning burde Ali ibn Abi Talib, Muhammeds fætter, have været valgt til leder, og efter ham hans efterkommere. Ali blev valgt til kalif, men først i 656, og det lykkedes aldrig nogen af hans arvinger at sikre sig ledelsen af hele det islamiske samfund.\nShiaislam betegner den legitime leder som imam; imamerne betragtes som ufejlbarlige og kan derfor foretage en korrekt fortolkning af Koranen. Shia-islam har også udviklet sin egen retstradition (se jafaritter).\nOrdet shiisme kommer af arab. shiat (Ali) '(Alis) menighed' og -isme.\nPå grund af forskellige opfattelser gennem tiden af, hvem der i den givne situation skulle være imam, har shiismen delt sig i flere grupper: fem-imam-linjen (se zaiditer), syv-imam-linjen (se ismailitter) og tolv-imam-linjen, der er den største og den, som findes i Iran.\nJørgen Bæk Simonsen: shiisme i Den Store Danske, Gyldendal. Hentet 23. juli 2019 fra http://denstoredanske.dk/index.php?sideId=158408\nAntal visninger7168 besøg


Klima og julegaver kan godt gå hånd i hånd\nI december sætter danskerne år efter år rekorder i indkøb og shopping, og det sætter et stort aftryk på klimaet . En væsentlig del af det aftryk kommer fra de mange gaver, som hvert år ligger under juletræet. Her får du konkrete tips til at indtænke klimaet, når du skal klare årets julegaveindkøb.\nJulen handler om at forkæle og om at give – og her er netop gaverne en vigtig tradition, som mange værdsætter. Men det er faktisk muligt at indtænke klimaet og miljøet, når du skal ud at købe årets julegaver – uden at gå på kompromis med budgettet, tiden eller følelsen af at forkæle sine nærmeste.\nDet er tilmed en god mulighed for at mindske julestres og jag, og få fokus tilbage på det helt særlige ved at give og modtage en god gave.\nVores julegaver alene udleder ifølge den grønne tænketank CONCITO omkring en million ton CO2 om året – hvilket bliver til cirka 200 kg CO2 pr. dansker. Det svarer faktisk til CO2-aftrykket fra intet mindre end 5550 timers Netflix.\nSe flere bæredygtige tips\nHer er seks gode råd, som klæder dig godt på til at tage del i (jule)gavefesten med klimamanér.\nTIP 1: Gå efter kvalitet frem for kvantitet\nDet vigtigste skridt i forhold til at klimasikre dine julegaver er at gå væk fra tanken om, at der skal være +10 pakker til hvert familiemedlem under juletræet og i stedet gå efter færre julegaver af bedre kvalitet. Kategorien “ting og sager” er i dag den absolut største post, når vi kigger på danskernes klimaaftryk. Det skyldes kort og godt, at vi køber enormt mange ting, som alle har kostet CO2 at producere og transportere rundt i verden. Et vigtigt nøgleord er og bliver derfor kvalitet, for når vi køber noget lidt dyrere, så køber vi ofte lidt færre ting, som ofte holder længere, og som vi også er bedre til at passe på. Og det reducerer vores samlede klimaaftryk.\nTIP 2: Køb det, der står ønskesedlen\nSelvom om det af nogen måske opfattes som lidt “kedeligt” at følge ønskesedlen, når julegaverne skal købes, så giver det rigtigt god mening fra et klimaperspektiv. Hvert år bytter danskerne julegaver for omkring 300 millioner kroner - og kan vi nedsætte det beløb, vil vi også nedsætte det tabte CO2-aftryk, som ophober sig gennem spildte materialer, spildt transport og spildte transaktioner. Oveni dette skal indregnes alt den spildte CO2 fra alle de ting og sager, som vi aldrig når at få byttet, men som hober sig op bagerst i skabet. Så det er en god idé, set fra klimaets perspektiv, at købe de gaver, som du ved, at din farmor eller din datter rent faktisk ønsker sig.\nOvervej at tilføje en personlig julehilsen eller pakke den særligt smukt ind – og på den måde vise, at du har brugt tid og omtanke på din gave, selvom det var en fra listen.\nTIP 3: Gå sammen om gaverne\nVed at gå flere sammen om at give en større gave, har i mulighed for at købe noget lidt dyrere og af bedre kvalitet. Ofte vil en større gave også være noget, som står højt på modtagerens ønskeliste, fordi prisen måske går noget over hverdagsbudgettet. De seneste år har vi set familier eksperimenterer med nye måder at give gaver på – flere har blandt andet indført koncepter med at trække lod i familien om, hvem de skal give én gave til i år - hvilket både giver et større budget for den ene særlige gave, reducerer julegavernes klimaaftryk og minimerer julestresset af gaveindkøb, særligt i store familier. Overvej om jeres familie kan indføre nye sjove gavetraditioner, hvor klimaet er tænkt med.\nTIP 4: Husk byttemærket\nDet er vigtigt, at du husker at få sat byttemærke på dine gaver eller sørger for, at de kan returneres, hvis de nu ikke falder i god jord hos modtageren. Hermed undgår du, at gaverne ligger ubrugte hen bagerst i skabet – og dermed ender som “spildt CO2”, som ingen får gavn af. Og husk også selv at få byttet de gaver, du ikke vil få brugt, eller få byttet de af børnenes gaver, som de måske allerede har i forvejen. Er der ikke byttemærke på, de ting, du selv får, kan du overveje, hvem gaven kan gøre glad - så tingene ikke bare ligger og bliver forældet og aldrig kommer i brug.\nLæs om bytte- og returret\nTIP 5: Gå efter de bæredygtige gaver\nDer kommer hele tiden flere og flere muligheder for at købe mere klimavenlige og bæredygtige gaver, og det behøver langt fra at betyde mere kedeligt eller mindre forkælelse. Det kan være gaver, der er lavet ud af genanvendte materialer eller af materialer med lavt klimaaftryk som eksempelvis økologisk bomuld eller bambus. Det er dog vigtigt, at du går efter produkter, der har konkrete bæredygtighedscertificeringer, som er en god garant for, at de gaver, du køber, reelt er bæredygtigt produceret.\nØkologisk bomuld udleder eksempelvis op til 94 % mindre CO2, end konventionelt produceret bomuld. Tilsvarende udleder 1 kg genanvendt plast kun 0,16 kg CO2, hvorimod 1 kg nyproduceret plastik udleder 2,35 kg CO2. Så der er altså CO2 at spare.\nTIP 6: Gentænk din gaveindpakning\nHver jul smider vi hele 825 tons gavepapir ud, som ofte ryger direkte i skraldespanden, når gaveoppakningen er overstået. Det er et unødvendigt papirspild, som belaster miljøet og klimaet. En god idé kan være at bruge noget af det, du i forvejen ville smide ud til at pakke dine gaver ind i – gamle magasiner, aviser eller gavepapir, som du har gemt og kan genbruge. Og så er det vigtigt, at du sender det brugte gavepapir godt videre, så det bliver sorteret og genanvendt.\n825 tons gavepapir kræver den svimlende sum af 891 tons træ, 77.577 tons vand og 837 tons kemikalier.\nDu kan med fordel også tage dine gamle gardiner, viskestykker eller andre tekstilrester i brug – og måske lade dig inspirere af den smukke og praktiske japanske foldestil Furoshiki, hvor tekstilerne kan bruges igen og igen.\nSe i videoen herunder, hvordan du pakker ind med den smarte japanske foldestil Furoshiki, som tillader dig at bruge alt fra genbrugelige tørklæder til viskestykker som gavepapir.\nArtiklen baserer sig på følgende artikler:\nKlimaguiden - red verden lidt hver dag, Politikens Forlag, 2019\nCarbon Brief, What is the carbon footprint of streaming a video on Netflix, 2020, https://www.carbonbrief.org/factcheck-what-is-the-carbon-footprint-of-streaming-video-on-netflix\nCONCITO, Sådan handler du klimavenligt i julen, https://concito.dk/nyheder/sadan-handler-du-klimavenligt-julen\nAffald Plus, Julens Indpakning, https://affaldplus.dk/julens-indpakning\nKlimavenlige madvaner, CONCITO, 2019, https://concito.dk/klimavenligemadvaner\nUdsigt til julegavebytning for 300 mio. kr., Dansk Erhverv, 2019, https://www.danskerhverv.dk/siteassets/mediafolder/dokumenter/01-analyser/analysenotater-2019/udsigt-til-julegavebytning-for-300-mio-kr.pdf\nThe Carbon Cost of Christmas, Stockholm Environment Institute, 2007, https://www.researchgate.net/publication/263969440_The_Carbon_Cost_of_Christmas\nThe Environmental Impact of Industrial Bamboo Products, Design for Sustainability Program,Delft University of Technology, 2015, https://www.inbar.int/wp-content/uploads/2020/05/1489455911.pdf\nØkologisk og konventionel bomuld, Danmarks Naturfredsningsforening, 2017, https://www.dn.dk/nyheder/hvad-er-forskellen-pa-okologisk-og-konventionel-bomuld/\nCONTANT - jul, CONCITO, 2012, https://concito.dk/sites/concito.dk/files/u60/julecontant_a4.pdf\nForskernes tips: Sådan bliver dine julegaver lidt mere klimavenlige, Videnskab.dk, 2018, https://videnskab.dk/kultur-samfund/groen-jul-saadan-koeber-du-klimavenlige-julegaver


I et fantastisk flot vejr går vi ud på en kæmpe platform for at nyde udsigten. Platformen hænger som en stor tallerken ud fra siden af bjerget kun støttet af et par enkelte tynde ben.\nLangsomt er solens varme ved at få de omkringliggende skyer til at gå i opløsning, og et efter et blotlægges bjergene\nFra platformen kan vi se ned i skyen, hvor solen reflekteres i tusindvis af iskrystaller, der danser som diamanter i luften under os.\nGaislachkogl platformen udgør én af toppene i BIG3 og her mødes vi og deles op i mindre grupper, hver med sin skilærer.\nPå en af de lette pister i Sölden\nMed skilærer på pisterne\nOg så går det nedad. De hurtigste er forsvundet, inden jeg har fået skiene spændt på!\nVi tager det helt roligt på den røde piste. Visse steder synes den nok så stejl - men det påstås, at den ”kun” er rød.\nGrønne pister er de letteste - og dem er der ingen af her i Sölden. De blå pister, som er lidt sværere, findes der flere af - specielt oppe på gletscherne og i området ved Giggijoch.\nDe røde pister er der flest af og kan være lidt af en udfordring for en mindre rutineret ”alpinist” som jeg.\nOg så er der de sorte - de meget svære pister. Dem er der også temmelig mange af og dem skal jeg i alle tilfælde undgå.\nFaktisk befinder jeg mig bedst på de blå pister, hvor jeg både kan få fart på og samtidig have kontrol med bentøjet.\nLangegg 6-stolelift op mod Rotkeglhütte\nSkilæreren fører an og hvor ser det let ud! Langsomt foretager han parallelsving, retter sig op lige før svinget og går ned i knæene og læner sig fremad og udad - væk fra bjergsiden.\nSelv om han ligger 30 meter foran os, kan vi tydeligt høre hans kommandoer.\n- Jamen det går jo helt godt, siger han, Dit problem er, at du er for ret i ryggen, når du svinger. Prøv at læne dig frem.\nPå forunderlig vis lykkedes det at komme ned til 6-stole-liften Langegg, der igen tager os op i højderne mod Rokteglhütte, 2.662moh.\nEn blå piste og vi kommer til endnu en kabine, der fører os over dalen til Rettenbach, 2.684 moh.\nSchwartze Schneid, 3.370moh.\nVi skal nu videre med næste kabine via Rettenbachjoch og over gletscheren op til Schwartze Schneid.\nUde af kabinen stiller vi skiene ved foden af endnu en lille bakke, for der er ca. 50 højdemeter op til toppen - det næste trin i BIG3 - og de tages uden ski på.\nEt glat spor fører rundt om toppen og efter ca. 15 minutter er vi oppe - forpustede for luften er jo tynd - på områdets højeste platform 3.370 moh.\nDen naturlige platform giver et 360 graders frit vue rundt i alpeverdenen bl.a. med udsyn til Østrigs næsthøjeste bjerg Wildspitze, 3.774moh. Men i dag er det lidt diset i horisonten, så bjerget er vanskeligt at se.\nTiefenbach-gletscherens panorama-platform, 3.309moh\nTilbage og ned gennem en skitunnel, der fører os fra Rettenbach-gletscheren til Tiefenbach-gletscheren. Herfra her kommer vi op på den tredje BIG3 platform 3.309moh.\nEn gigantisk vippe gør det muligt et få luft under fødderne. Sikkert ikke noget for folk med højdeskræk!\nLangt under os har vi endnu en gletscher med mange gletscherspalter.\nNeden for gletsjeren ligger en uheldig snowboarder, mens han kammerat sidder på oppe på kanten\nSnowboarder på afveje\nOffpiste er dejligt, men kan også være nok så farligt, hvis man ikke har en erfaren guide med, der kender området.\nDet måtte et par snowboarders sande. De kom oppe fra Tiefenbachkogl og havde en del af gletscheren for sig selv.\nDesværre så den forreste ikke, at gletscheren pludselig stopper med et brat fald på ca. 20 meter. Han når ikke at standse, men glider ud over gletscherkanten og kvæstes alvorligt, idet han rammer pisten 20 meter under sig.\nHans kammerat når lige at smide sig, inden det også går galt for ham og han sidder som paralyseret oppe på kanten af gletscheren og tør ikke røre sig.\nHeldigvis ramte den uheldige snowboarder ingen skiløbere i sit fald.\nHelikopteren kommer og hjælper den tilskadekommende. Redningsmanden hænger i en line ned fra helikopteren og er klar til en hurtig førstehjælpsindsats.\nHelikopteren ser vi flere gange i aktion og hver gang koster det 2000Euro (ca. 15.000 dkr) - hvorfor den populært kaldes ”Eurokopteren”.\nSöldens store pisteområde har noget for enhver skiløber\nSölden er blandt – hvis ikke det største alpin-område – i Tyrol. En skibus, der kører gennem byen hvert 10. minut fører dig hurtigt frem til én af de to dalstationer, som bringer dig op i højderne.\nEt utal af kabiner og stolelifte fører dig højt op i alpeverdenen, hvor godt præparerede pister venter.\nVi har nu været rundt et par gange og skal hen på eftermiddagen ned gennem Rettenbachtal. Det er ingen piste, men et ”rødt” spor, der lettest fører dig til bunden af dalen. Til at begynde med er sporet fint og bredt, men bliver efterhånden smallere og skaber dermed også lidt tættere trafik. Visse steder ret så iset!\nEfter flere timer på pisterne kan jeg mærke trætheden komme snigende og nedturen begynder at gøre ondt. Efter få sving ”syrer” mine lårmuskler til, og jeg skal have et lille hvil – og lige strække ud - inden jeg igen har kræfter til at fortsætte. Og her må jeg give Thomas Uhrskov helt ret, når han siger at ”du får mere ferie for pengene, hvis du er i god form”. Start i god tid inden skiferien med at træne ”lårbasserne” gennem cykling og/eller anden motion, så du får styrket dig. Dybe knæbøjninger og stå i længere tid i ski-stilling til du mærker at mælkesyren har fat i lårene på dig. Det skulle hjælpe. Det er da kedeligt at stå og hænge i skistavenes stropper, medens du ser at alle andre fornøjet glider forbi igen og igen!\nSvømmehallen i Aqua Dome\nAqua Dome - ren forkælelse\nUnd dig selv et ophold på terminalbadet Aqua Dome, der ligger ca. 14 km nord fra Sölden i Längenfeld. Det er en lise for krop og sjæl.\nAllerede ved indgangen til hotellet fornemmes kvalitet udover det sædvanlige. Hyggelige kroge i smukt afstemte farver og med materialer fra egnen - træ, fliser, klinker. Et møblement, der indbyder til ro og afslapning.\nFra hotellet fører en underjordisk gang mig gennem KOSMOS, hvor elementerne jord, vand, ild, luft med tilhørende magiske lyde, får en stemning af noget euforisk op i mig.\nHer kan jeg vælge at gå til svømmehallen, med adgang til udendørs terminalbad. Vandet er mellem 34-36 grader varmt og føles rigtigt behageligt.\nUde under åben himmel damper vandet i det frostklare vejr og jeg begiver mig op til de tre bassiner, der hæver sig som muslingeskaller over badet. Koldt er det, da jeg træder ud i frosten og en lille snert af at fingrene fryser fast i stigens metal, får mig hurtigt under vandet.\nMen Aqua Dome er meget andet end terminalbad. Her findes stort set alt inden for massage og fitness, og der findes specielle rum hvor meditation sættes i højsædet. Lig på en vandseng og lyt til tonerne, der sagte kommer fra et udefinerbart hjørne, se lyset skifte eller luk øjnene og kom i en anden verden.\nRestauranten er et kapitel for sig selv. Stor morgen- og frokostbuffet med alt hvad hjertet begærer. Og middagen indeholder bl.a. italiensk inspireret lækkerier - for ikke at nævne de tilhørende vine.\nForkælelse i verdensklasse finder du på Aqua Dome.


Gode råd Archives - Page 2 of 4 - Greenet\nForurening er et ømt emne for tiden. Vi er blevet mere og mere opmærksomme på, at mange af vores forskellige handlinger medfører unødig forurening, der kan være med til at skade vores planet. Følgende artikel er betalt og udarbejdet i…\nVil du gerne gøre boligen lidt mere miljøvenlig og grønnere? Det er både godt for vores kære Moder Natur og for din pengepung, så her får du nogle tips til at optimere din bolig. Isolering, isolering, isolering Følgende artikel er betalt og…


En karriere hos Softhuset giver dig viden og erfaring med Microsoft NAV\nVi vægter vores faglighed højt\nHvorfor en karriere\nKarriere hos Softhuset\nSofthuset er et voksende ERP-konsulenthus i Bagsværd, med mange års erfaring inden for implementering og integration af økonomistyringsystemer. Vores kunder er primært små og mellemstore handels- og servicevirksomheder. Opgaverne varierer fra virksomhed til virksomhed, hvilket giver en foranderlig hverdag.\nVi forventer, at du er lige så kompetent som dine kommende kollegaer, eller gerne vil blive det!\nVi forventer du yder dit bedste for at skabe en karriere hos Sofhuset.\nVi vægter vores faglighed højt, og ønsker at vores medarbejdere udviser service på samme høje niveau. Vi ser gerne et højt drive og engagement, der gør dig til en god kollega og medarbejder.\nVi er altid interesseret i de rette nye og kompetente kollegaer. Derfor modtager vi gerne uopfordrede ansøgninger fra kandidater der ønsker en karriere hos Softhuset.\nSend venligst din uopfordret ansøgning samt CV til job@softhuset.dk


Effektiv markedsføring er så meget mere end et logo, et visitkort eller et website. Du har brug for en visuel identitet, der gennemgribende viser alt, hvad du gør.\nEn stærk visuel identitet er ikke kun et godt produkt, eller et højt serviceniveau, det kræver at du adskiller dig fra mængden og fanger din målgruppen, ved at du præcist og visuelt, kan kommunikere, hvad de kan forventer at modtage fra netop dit produkt.\nDén udfordring vil dyre reklamebureauer gerne løse for dig. Måske har du allerede kastet penge efter nogle af dem. Men sagen er, at du kender din virksomhed bedre end nogen anden. Du har hovedet fuld af tanker og visioner. De er bare – ja, inde i hovedet på dig, og du mangler hjælp til at konkretisere og visualisere alting, så du kan gå ud i verden og overbevise andre med dit budskab.\nSå hvad hvis du fik en samarbejdspartner, der var en prisvenlig mellemting mellem et reklamebureau og en freelance grafiker? En partner, der undgår at pakke dig ind i ligegyldig indpakning, men som SER din virksomhed. Og som SER potentialet – og kan udtrykke det hele i et grafisk udtryk, der gør indtryk.\nNår man står midt i en designproces, gælder det om at have overblikket. Jeg udarbejder gerne en projektplan for den enkelte opgave eller forløb.\nFor de kunder, der benytter mig til outsourcede grafiske opgaver er projektstyringen et vigtigt element. Således at både du og jeg samarbejder om samme plan, og samme mål.\nJeg påtager mig gerne ansvaret for udførelsen af de enkelte opgaver i f.eks. en markedsføringsplan. Jeg rykker for info vedr. annoncer eller hos trykkeriet, således at deadline til aviser, magasiner m.m overholdes.\nDet betyder, at du som kunde ikke behøver at koordinere og styre forskellige aktørers arbejde. Det sørger jeg for.\nVisuel identitet, konceptudvikling og brand design (logodesign, visitkort, brevpapir, præsentationer, salgsmaterialer, plakater, bannere, foldere, prislister, roll-up bannere, bildekorationer, designmanualer og m.m.)\nUdfærdigelsen af tilbud /budget\nPlanlægning af opgaven\nBooking af trykkerier\nBooking af distributions e.lign.\nSom udgangspunkt tager jeg kr. 450 i timen, men alt efter opgavens omfang aftales et fast honorar. Men ring eller skriv, og lad os starte ud med et møde først, og se om idéerne og kemien passer sammen, inden videre forløb og honorar aftales.\nEller hvis der opstår et pludselig behov for hurtig assistance indenfor grafik design, står jeg klar til at hjælpe jer ad hoc, og kan kontaktes på alle tidspunkter af døgnet.


Advojob - Juridisk sagsbehandler Ret&Råd Grønbæk-Huuse, Aarhus C\nJuridisk sagsbehandler Ret&Råd Grønbæk-Huuse, Aarhus C\nPBO Juridisk Rekruttering søger til tiltrædelse snarest mulig erfaren advokatsekretær/ juridisk sagsbehandler Ret&Råd Grønbæk-Huuse, Aarhus C\nVi søger en advokatsekretær/sagsbehandler til vores kontor i Aarhus, som har lyst til - og gerne erfaring med - at arbejde med hhv. familieret og fast ejendom (berigtigelse i boerne).\nHar du erfaring med dødsbobehandling i bobestyrerboer og private skifter, så er det et plus, men ikke en forudsætning.\nDu vil i det daglige komme til at indgå i et samarbejde med kontorets øvrige sagsbehandlere/sekretærer og et tæt samarbejde med advokaterne.\nVi lægger vægt på, at du som person er\nat du trives med at arbejde selvstændigt og have selvstændig kontakt med vores kunder og samarbejdspartnere\nat du kan lide at have en travl arbejdsdag med mange bolde i luften.\nVores kontor i Aarhus er et specialistkontor, hvor vi alene beskæftiger os med familie/arveret og dødsbobehandling.\nDer er et dagligt, tæt samarbejde mellem vores to kontorer i hhv. Aarhus og Randers (der servicerer både private og erhvervsdrivende kunder).\nHvis du har spørgsmål, kan du kontakte advokat Anne Kjærhus Mortensen på tlf. +45 8915 2532 eller mail am@ret-raad.dk\nPia Bolander Olsen*\nHvem er Ret&Råd Grønbæk-Huuse, Aarhus C\nSom advokat i Århus er vi højt specialiseret indenfor familie- og arveret samt dødsbobehandling. Fokus i vores virke som advokatfirma i Århus er derfor også helt og holdent på netop familie- og arveret.\nVi har stor erfaring med behandling af såvel skilsmissesager, børnesager som dødsbobehandling og arvesager.\nVores advokatfirma i Århus er placeret centralt i byen og har indgang via Sallings parkeringshus: Østergade 27, 2. tv 8000 Århus C.\nVores advokatfirma i Århus er bemandet af Anne Kjærhus Mortensen, advokat, bobestyrer ved Retten i Aarhus og ekstern lektor ved Københavns og Århus universitet, Henriette Lyhne, advokat og autoriseret bobehandler, Dorthe Østerby advokat og autoriseret bobestyrer, samt Annemette Larsen, advokat.


AALBORG SEJLKLUB AARSSKRIFT 2015 side 1 - PDF\nAALBORG SEJLKLUB AARSSKRIFT 2015 side 1\nDownload "AALBORG SEJLKLUB AARSSKRIFT 2015 side 1"\nElla Simone Brøgger\n1 AALBORG SEJLKLUB AARSSKRIFT 2015 side 1\n2 Udgiver AALBORG SEJLKLUB AARSSKRIFT 2015 side 22 AALBORG SEJLKLUB Skydebanevej 40, DK-9000 Aalborg Telefon: Kontortid: Mandag: kl Website: Havnefoged: Bent Hall Weilbrecht Redaktion: Sekretær og næstformand Forside og illustrationer: Gunnar Munk Jørgensen og Michael Bondo Andersen INDHOLD Side 1 Side 2 Forside Indholdsfortegnelse Side 3 Oversigt over bestyrelsen Side 4 Side 7 Side 8 Side 10 Side 11 Side 12 Side 14 Side 15 Side 16 Side 18 Side 20 - Formandens beretning Kassererens beretning Sekretærens beretning Beretning fra Uddannelse og Sejlerskole Beretning fra Fartøjsinspektøren Beretning fra Junior- og Jollelederen Beretning fra Sejladslederen Beretning fra Husinspektøren Beretning fra Aktivitetslederen Orientering om ANF Året i billeder\n3 AALBORG SEJLKLUB AARSSKRIFT 2015 side 33 Bestyrelsen i Aalborg Sejlklub, marts marts 2015 Formand Luc Ghysels Egholm Færgevej 9, lejl. 24 DK-9000 Aalborg Mobil: Kasserer Peder N. Andersen Mobil: Sekretær Michael Bondo Andersen Snehvidevej Nørresundby Næstformand, Junior- og Jolleleder Gunnar Munk Jørgensen Gustav Holms Vej 17, DK-9210 Aalborg Mobil: Fartøjsinspektør Palle Klith Skydebanevej 30, lejl. 21 DK-9000 Aalborg Mobil: Uddannelse og sejladsudvalg Hans Jørgen Simoni Vestre Havnepromenade 3, 1.tv. DK-9000 Aalborg Mobil: Kapsejlads Søren Gunni Knudsen Elmelunden Gistrup Mobil: Aktivitetsleder Sonja Henriksen Gravenstenvej 33, DK-9000 Aalborg Mobil: Husinspektør Henrik Nielsen Mobil:\n4 AALBORG SEJLKLUB AARSSKRIFT 2015 side 4 Beretning fra formanden Luc Ghysels Bestyrelsen har i 2014 bestræbt sig på at leve op til medlemmernes forventninger om en attraktiv og velfungerende klub, som kan stå imod de nye udfordringer, sejlsporten er stillet overfor med et faldende medlemstal over hele landet som resultat. Sammen med udvalgene og en lang række frivillige medlemmer er der gennemført større opretningsprojekter, og der er taget initiativ til nye tiltag. Detaljerne vil fremgå af de enkelte udvalgsberetninger. Orienteringsmøder Som noget nyt forsøgte vi os med orienteringsmøder og Cafe- og debatmøde, og det viste sig at have medlemmernes interesse, således at der på selve generalforsamlingen om foråret ikke skal bruges samme indsats med at briefe medlemmerne. Relevante emner er debateret på efterårsmødet, og bestyrelsen kan på dette grundlag gå videre med realiseringen af de nye tanker, som lanceredes på medlemsmøderne. Det vil vi fortsætte med, for eksempel planlægges der et nyt efterårsmøde i november i år. Cafémødet i november gav en god inspiration til bestyrelsen vedrørende nye tiltag, som kan være med til at få flere nye medlemmer samt holde på de nuværende medlemmer. Emner som kaffeautomat, sofagruppe, nyt fjernsyn i klubhuset, nyt PR-udvalg, intromøder for nye medlemmer, overdækning af grillplads, mm. er med på bestyrelsens prioriteringsliste for projekter, som ønskes gennemført i Renovering af klubhuset Klubhuset, som i år bliver 30 år gammelt, trængte efterhånden til en kærlig hånd, og den store gruppe af frivillige på onsdagsholdet er pt. sammen med havnefogeden i gang med at gennemføre en gennemgående renovering af gulve, installationer og vægflader. Ved hjælp af de mange frivillige er det en overkommelig økonomisk byrde, og resultaterne er til at føle på. Udover klubhusrenoveringen har der i foråret været brugt store ressourcer på at rydde op på opstillingspladserne, som efter års brug og med tilgroende beplantninger rummede lidt af hvert som affald og efterladenskaber. Kommunen kunne ikke komme til på grund af stativerne, de mange faste stativer var i vejen for renhold af pladsbelægningerne og ukrudtet stod meterhøjt. Mobile stativer Renoveringen af liften med en gennemgribende opretning af de vigtigste funktioner gav os muligheden for at satse på et alternativt transportsystem på land, de såkaldte mobile stativer. Foto: Michael Bondo Andersen\n5 AALBORG SEJLKLUB AARSSKRIFT 2015 side 5 Projektet, som har medført en del debat, har givet et overbevisende godt resultat efter den første prøveperiode med bådoptagning i år. Alle kan nu se, at det var nødvendigt af hensyn til at sikre medlemmerne en velfungerende havn med tidssvarende optagningssystemer, ligesom det er gennemført i en lang række andre havne i landet. Liften kan ved korrekt brug og begrænset kørsel sikkert levetidsforlænges i så mange år, at vi kan genvinde de store investeringer, den kostede i reparationer de foregående år. Bestyrelsen håber at kunne trække på medlemmernes velvilje ved at lægge kørselsreglerne om, så planen med levetidsforlængelsen kan fastholdes. Forskellige reglementer er tilrettet i tråd med det nye optagningssytem, og langt de fleste medlemmer har taget godt imod de nye regler, selv om der forventes nogle tilpasninger, som bestyrelsen arbejder videre med på grundlag af de erfaringer, der er gjort i Dansk Sejlunion Bestyrelsens repræsentant (Aktivitetsleder) og et medlem af Aktivitetsudvalget deltog også i år i DS-klubkonferencen i efteråret, og dermed følger vi med i, hvad der sker på denne front. Det ser ud til, at det er gået op for DS, at bredden i dansk sejlsport skal prioriteres højere, hvis ikke medlemstallet skal fortsætte med at styrtdykke som i de sidste 5 år. Der tages initiativer i retning af at gøre sejlsporten mere synlig gennem landsdækkende arrangementer, som kaldes VILD MED VAND, hvor en årlig ÅBEN HAVN-dag skal være hovedpunktet med fuld pressedækning. AS kunne benytte lejligheden til at invitere byens borgere indenfor og evt. en tur med ud på fjorden? I år afløses den årlige Aalborgregatta af Tall Ships Races i august, og der skal også vi prøve at gøre os synlige med evt. udstilling af både og foldere med information om klubben. ANF I Aalborg Nørresundby Fritidshavne (ANF) som vi er Medlemsklub af, har vi i det forløbne efterår arbejdet i et Vedtægtsudvalg og været med i nogle Forhandlingsmøder (Formandsmøder) og prøvet at finde en bedre samarbejdsform mellem klubberne. Nøgleordene har været mere demokratiske og mere åbne forhold mellem klubberne og mere retfærdige afregningsformer for klubbernes bidrag til den fælles kasse. Der har været mange knaster, som skulle vurderes, og pt. (februar) er Udvalget/Formandsgruppen ved at lægge sidste hånd på et udkast, som så skal til vurdering/godkendelse i samtlige klubbers bestyrelser. I 2014 indførte vi individuel afregning af forbrugsafgifter i klubberne, hvilket medførte nogen større omkostninger ved tilretning af installationerne, men til gengæld medførte et kraftigt fald i forbruget! Foto: Micaael Bondo Andersen Landarealerne Vedligeholdelsen af de store grønne områder i Marina Fjordparken og de offentlige vejes belysning og befæstelser lider under en manglende opmærksomhed fra kommunens side.\n6 AALBORG SEJLKLUB AARSSKRIFT 2015 side 6 Vores opråb vedrørende faldefærdige asfaltbelægninger og tilgroede flisestier har endnu ikke haft den store effekt, men vi fortsætter med at gøre opmærksom på problemerne og regner med, at det nok skal lykkes at få niveauet for vedligehold skruet en tak op. Havnefoged Bestyrelsen har efter 1,5 år med Bent Weilbrecht som Havnefoged lavet en kritisk gennemgang af funktionen, delvis efter en del kritik fra medlemmerne, og vi er kommet til den konklusion, at samarbejdet skulle stoppe med udgangen af marts Vi forsøger at finde en kandidat med endnu bedre tekniske kundskaber på kørselsområdet, som er af største betydning for samarbejdet med medlemmerne under optagning og søsætning af bådene. Vi regner med at kunne præsentere en ny havnefoged pr Nyt PR-udvalg Det nye PR-udvalg, som foreløbigt består af 3 bestyrelsesmedlemmer og et menigt medlem, har holdt det første møde, og der er allerede kastet en del nye projekter på bordet: Ny hovedsponsoraftale, nye klubbåde, formidling af erfaringer til nye bådfællesskaber såvel til familiesejlads som til kapsejlads, nye events til fremme af AS-image i det omgivende samfund. Intromøder for nye medlemmer i foråret og en del andre emner er lagt ind i arbejdslisten for udvalget, som vil supplere med ad hoc grupper til gennemførelse af projekterne. Jollehusene Byggemæssigt er det kun projektet med nye Jollehuse vest for Grejhusene, som fik en byggetilladelse. De nye bådhaller kan først bygges, når der er lavet en ny lokalplan for området, og foreløbigt ser det ud til at tage et år mere. Vi kæmper videre for at få det klar inden næste vinter. Fremtiden Bestyrelsens ambitioner for det kommende år er at styrke klubbens aktiviteter og at udbrede kendskabet til de gode faciliteter, vi råder over i forhold til prisen. Vores priser ligger nu meget tæt på vores naboklubbers, bare med meget mere service for pengene og mange flere arrangementer, der tilbydes medlemmerne. Vi takker alle for et fantastisk bidrag med at gøre klubbens omgivelser pænere og med at respektere, at det er det niveau, vi forestiller os, kan bibeholdes fremover. God sejlsæson Luc Ghysels Foto: Michael Bondo Andersen\n7 AALBORG SEJLKLUB AARSSKRIFT 2015 side 7 Beretning fra kasserer Peder N. Andersen Stadig sund økonomi Trods store investeringer de sidste par år har vi stadig en sund økonomi i klubben, og 2014 blev et år med store økonomiske udfordringer gav et lille overskud på kr ,00. Den samlede kontantbeholdning er nu på kr ,00, og vi har et tilgodehavende på kr ,00. Der er også blevet arbejdet for at gøre klubben konkurrencedygtig over for vore naboklubber, og det er nu lykkedes. Da vi tilbyder mere til medlemmerne her i AS, vil det nok også altid være lidt dyrere at være medlem af AS. I 2012 var kontingentet kommet helt op i kr , hvor vores naboklubber havde et kontingent på kr Her for 2015 forventer vi et kontingent på kr. 900, og en pladsleje på kr. 186 pr. kvm. båd. Det betyder, at prisen for at have en gennemsnitsbåd liggende i Aalborg Sejlklub er tilbage til 2007 priser. Medregner vi brugsretten til et mobilstativ, er prisen på en gennemsnitsbåd lavere end 2008-priser. I forbindelse med omlægningen af udregningsmodellen på vandpladslejen og overgangen til mobile stativer er der medlemmer, der har valgt at flytte til andre havne. Vi har fået en del nye bådejere, men det er generelt mindre både, så i alt har vi i dag 325 stk. bådejere mod 331 i Nye mobile stativer en stor succes Overgangen til de nye stativer er blevet en stor succes og langt over forventning. Der er købt løftevogn og stativer for kr eks. moms. En stor del af stativerne er leaset, så her pr. 1/ er forpligtelsen til leasingselskabet kr eks. moms. Beløbet forrentes og afdrages over de næste 5 år med kr pr. år. Liften stadig dyr Vedligeholdelsen på liften har igen i år kostet en del, kr eks. moms. I budgettet for 2015 er der afsat kr til vedligeholdelse af liften. For at det kan holde, må vi spare og ændre på den måde, vi bruger liften. Liften skal gerne holde de næste 5 til 10 år, så vi kan begynde at spare op til et andet optagesystem, når vi er færdige med at betale på leasingkontrakten. Medlemskartoteket Jeg må gentage fra sidste år. Medlemskartoteket er en vigtig del. Det er ud fra de oplysninger, der står her, at opkrævninger bliver sendt ud. Det er også ud fra medlemskartoteket orientering udsendes til medlemmerne, derfor er det vigtigt, at oplysningerne er korrekte, og at vi har jeres mailadresse. Fra i år sendes alt ud via mail. Foto: Michael Bondo Andersen\n8 AALBORG SEJLKLUB AARSSKRIFT 2015 side 8 Skifter I telefonnummer, adresse eller mail så send en mail til og I vil blive oprettet, så I fremover modtager orientering fra klubben. For de enkelte personer, som ikke har , vil orienteringen være fremlagt i klubben. Ret selv oplysninger mv. I kan nu via klubbens hjemmeside login til Min side se og rette de oplysninger, vi har på jer i systemet. Det er også muligt at se, hvad I har betalt til klubben gennem årene. Det er planen, at det senere vil blive muligt at betale til klubben via login. Adgangen er: Brugernavn: (jeres medlemsnummer), Kode: (jeres efternavn). Lykkes det ikke, kan det være, at I er oprettet forkert i systemet, så kontakt kassereren. Efter login kan i rette jeres kode (password) i det nederste felt. De, som ikke har computer, kan via klubbens computer ved cashloderen tilgå klubbens hjemmeside. Peder N. Andersen Beretning fra Sekretær og web-ansvarlig Michael Bondo Andersen Med efterhånden mange års medlemskab i Aalborg Sejlklub var det med stor spænding jeg indtrådte i bestyrelsen i Aalborg Sejlklub i foråret Rollerne i bestyrelsen blev hurtigt fordelt, og jeg overtog sekretær- og webansvaret efter Bo. Og så var det blot at komme i gang, og der er altså et højt aktivitetsniveau i bestyrelsen. Der er ikke så mange i klubben, der kender mig, men de fleste har set min pram den er blå, fylder for tre og hedder Fartbølle. Jeg sejler meget, når jeg ellers kan finde tid til det fra mit arbejde. Hvad er så egentligt opgaven for en sekretær og web-ansvarlig? Tja, tjo, det vigtige er at sikre information til medlemmerne, både den aktuelle, men også at gemme div. gamle referater mm., så de er sikret for fremtiden. Til dette formål er vores hjemmeside, jo meget vigtig. Foto: Michael Bondo Andersen Samtidig arvede jeg den struktur og det webredigeringssystem, som Bo har brugt meget tid på at opbygge. Det er både godt og skidt. Godt fordi det rent faktisk virker, og fordi det er skræddersyet til lige præcist Aalborg Sejlklub. Derudover er det nemt at bruge. Man kan godt mærke, at der er brugt meget tid på at opbygge en basisstruktur, der er god og effektiv. Det mindre gode er så, at den som det hedder i fagsproget - er proprietær, dvs. udvikling og vedligehold kan stort set kun varetages\n9 AALBORG SEJLKLUB AARSSKRIFT 2015 side 9 af den, der har udviklet systemet, og det er ikke hensigtsmæssigt på den lange bane og slet ikke i en klub, hvor det er frivillige, der driver værket. Dette blev for alvor tydeligt for os alle ved et nedbrud her i efteråret. Det varede næsten en uge, før vi var oppe at køre igen med hjemmesiden. Den anden problemstilling er, at ingen andre i bestyrelsen kan lægge noget på hjemmesiden, dvs. alt skal omkring undertegnede, og det tager tid og kan give misforståelser. Vores aktivitetsleder, Sonja, har dog tilkæmpet sig direkte adgang (godt ikke alle er IT-ignoranter :-) Jeg har brugt noget tid på at sætte mig ind i, hvad vi rent faktisk har af behov i Aalborg Sejlklub, men lige så vigtigt at sikre, at brugerne kan få den information, de skal have, men også at de, der rent faktisk genererer informationen, kan komme af med den på en nem og hensigtsmæssig måde, og specielt det sidste er ikke trivielt. Det er jo sådan med hjemmesider, at rigtigt mange har en mening om det, men også at disse meninger sjældent stemmer overens, så det er vigtigt med en konsensussøgende tilgang til dette arbejde. Følgende tiltag er i gang: 1. Fuld digitalisering Det er vigtigt, at vi kan kommunikere med alle vores medlemmer, og det sker nu engang elektronisk, altså via hjemmeside og , derfor er det vigtigt, at vi har din . Det offentlige i Danmark er jo gået foran og har krævet, at alle er digitale. Dette er også en balancegang, sender vi for få mails ud, mangler der information, sender vi for meget ud, bliver det ofte betragtet som spam. 2. Redigeringssystem Skift af hjemmesideredigeringssystem fra det nuværende til Word- Press, som er et af de mest anvendte i verden, og ganske mange sejlklubber i Danmark bruger dette. Dette skulle gerne betyde et mere moderne layout, mulighed for at ændre layout og fremfor alt nemt at lægge information ind, f.eks. fra bestyrelsen. Min personlige vision er at overflødiggøre mig selv, således at jeg ikke er direkte involveret i at lægge nyt på hjemmesiden. 3. Integration Vi vil gerne foretage en fuld integration imellem medlemsdatabasen og vores web-system således, at medlemmer selv kan opdatere deres medlemsoplysninger. Dette er gennemført for de basale informationer. 4. Kalenderfunktion Oprettelse af kalenderfunktioner, bemærk flertalsformen. Ideen er, at vi skal have selvstændige kalendere for de forskellige funktioner, vi har i klubben, såsom aktiviteter, bestyrelse, klublokale og vigtigst af alt: Fredagsbaren. Foto: Michael Bondo Andersen 5. Tilmeldingssystem En funktion, der gør det muligt, at man kan melde sig til div. aktiviteter, men også til f.eks. bådoptagning og isætning.\n10 AALBORG SEJLKLUB AARSSKRIFT 2015 side 10 Det er håbet, at de tre første ting sker på denne side af sæsonstart, og punkt fire og fem kommer på, når vore leverandør er klar med et stabilt system det skal jo kobles op på vores administrative løsning der hedder Winkas. Om vi når helt i mål, må så vise sig Sidst men ikke mindst vil jeg meget opfordre frivillige til at melde sig under fanerne også i IT-sammenhæng. Hvis der sidder nogen medlemmer derude, der vil og kan noget inden for faget, vil jeg meget gerne i kontakt med dem f.eks. WordPress. Tro mig, det er sjovt og underholdende, og det er faktisk helt rart at være med til at sætte en dagsorden! Med håb om god og lang sejlsæson 2015 Michael Bondo Andersen Beretning fra sejlerskole og undervisning Hans Jørgen Simoni Sejlerskolen Vi kan se tilbage på en vellykket sæson Mille lever til fulde op til vore elevers og instruktørers forventninger, hvad sejlegenskaber angår. Med den meget fine sommer vi havde i fjor, har der kun været ganske få aflysninger på grund af vejrliget, og der har ikke været havarier eller uheld af nævneværdig art. Desuden har Mille deltaget i onsdagssejladserne, hvilket også er planen for den kommende sæson. Vi har allerede modtaget 20 forhåndstilmeldinger til den kommende sæson, og med max. 24 elever tyder det på, at vi får udsolgt. Der skal fra klubbens side lyde en stor tak til vores dygtige og engagerede instruktører, Martin Romanius, Jens Juhl, Jacob Gaarn, Klaus Guse og Michael Bondo Andersen. Vi håber I er med igen i Uddannelse Forrige vinter gennemførte 18 elever kurset til Yachtskipper 3, under ledelse af Peter Ribe med afsluttende eksamen i marts I oktober startede vi et hold på 19 elever op til Duelighedsprøven under ledelse af Andreas Fink Mejlgaard. Undervisningen fortsætter frem til medio marts, hvor der afsluttes med eksamen. Vi forsøger til efteråret at gentage succesen med opstart af et nyt hold. Hans Jørgen Simoni Foto: Michael Bondo Andersen\n11 AALBORG SEJLKLUB AARSSKRIFT 2015 side 11 Beretning fra fartøjsinspektøren Palle Klith Nye stativer og oprydning på landpladser. Der har igen været mange forandringer på havnen i Med overgang til nye stativer, oprydning på landpladserne og nye landpladser til alle. En stor tak til medlemmer for den store opbakning til indførelse af de nye stativer, det er gået over al forventning. Det var et større puslespil med nye og gamle stativer, når både med gamle stativer skulle op, før man kunne sætte de nye stativer. Men det har kørt fint. Vi var så heldige at have ekstra hjælp til klargøring af stativerne i havnefogedassistent Lennart og de arbejdsfrie, så det gik fint. Vi havde Havnens dag den 27. maj med en fin tilslutning, hvor der blev lavet mange ting - afslutning med grillpølser og øl. Tak til de fremmødte. Uden de frivillige hjælpere gik det ikke. Det gælder både de arbejdsfrie og havneudvalget. Så jeg håber, at medlemmerne sætter pris på den oprydning, der er sket på landpladserne, så vi kan være her alle sammen, det gør hverdagen lettere for havnefogeden i hans arbejde. Havnefoged Bent stopper til marts, jeg takker for samarbejdet i den tid, Bent har været her. Jeg vil slutte af med en tak til de arbejdsfrie og havneudvalget for deres indsats og håber, at de er friske på en ny sæson. - Palle Klith Foto: Gunnar Munk Jørgensen\n12 AALBORG SEJLKLUB AARSSKRIFT 2015 side 12 Beretning fra Junior- og Jollelederen Grejet 2014 startede godt med legater fra Spar Nord Fonden og Lind Fonden under SIFA. I et samarbejde med Handicapidræt fik vi en ny 25 hk motor på vores ældste ribbåd. På denne måde blev det muligt at udskifte alle vore totaktsmotorer til moderne og støjsvage 4-taktsmotorer. Nu har vi kun 1 påhængsmotor med håndstart. Det betød et stort løft til sikkerheden omkring træning og afvikling af stævner, og juniorlederens blodtryk blev atter normalt. Onsdagsholdet lavede ny dørk i den ældste Kegnæsjolle, og den anden er blevet sat på værft her i efteråret for at få en hovedrenovering af skroget hen over vinteren og foråret Vintertræning Vore vintersamlinger var vel besøgt med sejlere fra Glyngøre, Skive, Sunds, Århus mv. og gav vore egne jollesejlere god sparring som start på den nye sæson. Vejret var flot i marts og faktisk bedre end senere på året f.eks. i august. Tak til Lasse Juhl for god ledelse og træning på vinterholdet. Juniortræningen Stor tak til vore flittige trænere: Christian Nør Larsen, Laust Castor Lund og Kirsten A. Juhl. Der er stor ros til trænerteamet fra forældrene til vore begyndere fra ind- og udland. Særligt fra de, hvis børn af en eller anden grund vælger at stoppe igen. For det er ingen hemmelighed, at interessen for at prøve at sejle er nogenlunde usvækket, men lysten til at blive ved er aftagende. Ændrede vilkår for børnefamilierne er en væsentlig faktor, men vi vil også se på, om vi tilbyder det rigtige produkt. En større grad af hyggesejlads for begyndere er under overvejelse. Mere herom til sæsonstart. Jeg overvejer også at hæve aldersgrænsen for at begynde at sejle Optimistjolle. I hvert fald for børn, der ikke er sejlerbørn. Vi har set flere tilfælde af frafald efter små hændelser som pludselige kæntringer i forbindelse med byger. Den forskrækkelse, det giver, kan muligvis først bearbejdes og overvindes, når man er omkring 10 år og ældre. Med godt 55 år i jollesejlads er det i hvert fald et mønster jeg tit har oplevet, også blandt voksne, der begyndte at sejle jolle. Træning tirsdag og torsdag har været pænt besøgt gennem året. Vi vil i 2015 prøve noget mere med andre former for træning. En mulighed er, at torsdagstræningen bliver mere tursejlads og leg med forældrene i ledsagebådene. Sommerlejren 2014 gennemført med stor succes Takket være Jan Skall Sørensens jernvilje blev der sommerlejr igen i år i samarbejde med Dansk Sejlunion, der støttede med annoncering og økonomisk tilskud. Foto: Jan Skall Sørensen\n13 AALBORG SEJLKLUB AARSSKRIFT 2015 side 13 Godt 20 juniorsejlere og en håndfuld trænere satte klubhuset og jollepladsen på den anden ende i 4 dage i slutningen af juni måned. Vi har fået mange positive tilbagemeldinger på arrangementet, og Jan har lovet at søge arrangementet gentaget i Torsdagssejladserne Torsdagssejladserne for joller er derimod truet af lukning. Hvis vi fortsat skal kunne bede baneleder Jens Juhl, dommerassistent Anne Nør Larsen og baneudlægger Finn Holst Andersen om at stille op til det store show med bøjer, flag og truthorn hver torsdag, må jollesejlerne i Aalborg til at vise større deltagelse. Vi har bl.a. stærkt brug for at få en Lasersejler mere, så vi har 2 af hver jolletype om torsdagen. Vi har rigeligt med pølser og brød til de to årlige afslutninger på torsdagssejladserne, så kom nu på banen, rent ud sagt. Nordjysk Mesterskab for joller Desværre måtte vi aflyse de årlige mesterskaber på grund af for lille tilmelding. Det skyldes muligvis, at vi flyttede begivenheden fra juni til august på grund af for mange opgaver i juni og afvikling af Aalborg Regatta med bl.a. den traditionelle match-race i bymidten. I stedet valgte vi (Anne) at lave et lokalt stævne, som vi kaldte Sen- SommerSejlads. Det blev afviklet på 1 dag i skiftende vejr og havde pæn lokal deltagelse af Optimistjoller og Zoom8-joller. Flere aspiranter fulgte sejladsen sammen med Claus Østergaard, der havde samlet en lille begynderklasse med en Kegnæsjolle som base. Gaver Desværre mistede vi en VHF-telefon under stævnet. Jeg måtte derfor ud på markedet for at finde en ny på Juniorafdelingens regning. Jeg valgte at handle lokalt hos POLARIS Electronics her i Aalborg. Da jeg modtog fakturaen, stod der kun nuller i kolonnerne. Derfor skal der endnu engang lyde en stor tak til Klavs Torp, indehaver af POLARIS Electronics og SIRIUS Aalborg ApS, for støtte til Juniorafdelingen. Fremgang i 505-jollesejladsen Vi har nu 3 kampklare 505-joller i klubben, alle med gode besætninger. Det tegner godt for den kommende sæson. Jeg håber, det vil kunne lokke flere til jollesejladsen i AS. Det er altid sjovest, hvis der kan blive lidt klumpstart en gang imellem, og 505-jollen er både en krævende og sjov jolle at sejle. Ude i verden er det overvejende voksne, der sejler denne jolletype, og flere sejler i jollen til de er højt oppe i årene, så der må da ligge et potentiale i Aalborg Sejlklub? Mads og Mikkel Christiansen samt Lars og Rasmus Norre Andersen var i Kiel til WM for 505-joller i midten af august. Der var 152 deltagere fra hele verden og Mads og Mikkel sluttede på en flot 36. plads. Lars og Rasmus sluttede lidt længere nede, da de var lidt plaget af uheld og måtte udgå i et par sejladser. Gunnar Munk Jørgensen Foto: Gunnar Munk Jørgensen Mads og Mikkel\n14 AALBORG SEJLKLUB AARSSKRIFT 2015 side 14 Beretning fra sejladsleder Søren Gunni Knudsen Ny mand i bestyrelsen samme folk på posterne i sejladsudvalget Søren Knudsen Jan Kondrup Jacob Svendsen Lars Jørgensen Ad hoc (Mogens Tomra, Michael Nielsen) Sæsonen startede lidt utraditionelt med tune-up sejlads til standerhejsningen, så alle kunne få fundet trimmet inden onsdagssejladserne skulle begynde i Maj. Trods tilmeldte både i onsdagssejladserne og et særskilt løb til turbåde var det Tordenskjolds soldater på banerne gennem hele sæsonen, bortset fra et par enkelte onsdage, hvor der var en enkelt eller to medløbere. Vi savner nye ansigter, og alle er velkomne i 2015 tur/kap, med/uden målebrev, vi skal nok finde en løsning (også til dig som mangler en gast eller et godt råd) Derfor lægger vi ud med d. 25/3 2015, sammen med Elvstrøm Sejl, at arrangere et trimforedrag, som alle kan drage nytte af, lær hvordan du trimmer sejl og mast (og hvorfor) og få mere sejlglæde. Dette følges op af en workshop på vandet d. 9/5, hvor Elvstrøm Sejl stiller op med nogle kyndige gutter, som vil med på vandet og give gode råd på netop DIN båd Juni startede med Mors Cup (Mors Rundt), hvor AS var fint repræsenteret i alle klasser og på præmiepodiet. Senere på måneden var AS rigt repræsenteret ifm. Aalborg Regatta, hvor der var sejlture for interesserede, skolebåden blev vist frem og så selvfølgeligt en kapsejlads. Denne blev dog grundet vejret lidt svagt besøgt. Men for tilskuerne på kajen var der action til stregen. Også skolebåden kom på banen denne dag. Jens Juhl og hans trofaste dommerbådskusk mente godt, at de kunne klare starterne selv, og så sprang Lars Jørgensen (onsdagsdommer) og Martin fra Sejlerskolen i skolebåden for at deltage i sejladserne. Vi lånte op til regattaen 4 matchracebåde fra Match Racing Danmark. Dette resulterede i et hastigt arrangeret match race-arrangement, med 40 deltagere fra alle afskygninger af klubben. Stor hygge på havnefronten med Steen Frederiksen som grillmester og et lille spilerkip til kongeskibet. Foto: Gunnar Munk Jørgensen\n15 AALBORG SEJLKLUB AARSSKRIFT 2015 side 15 Efter sommerferien fortsatte onsdagssejladsernes 2. serie med intens kamp om pladserne både på banen, men ikke mindst også i klubben bagefter, hvor Hanne, Jessie og deres hjælpere diskede op med kulinariske oplevelser. September bød traditionen tro på AS Hovedkap, som blev afviklet i perfekt sejlervejr. Vi startede på respit, langsomste både først. Og der var i bogstaveligste forstand kamp til stregen, også bådklasserne imellem. Den sidste onsdagssejlads blev som vanligt holdt en lørdag formiddag med efterfølgende mad i Klubben. Pernille havde stillet det helt store middagsmåltid op. 50 personer til spisning hold da helt op. Stor tak til alle dem, som har givet en hånd med ved at afvikle sejladser, lægge bøjer ud, lave mad og komme med gode ideer. Og særligt tak til vore præmiesponsorer: Nordjysk Marine, Pandekagehuset og Elvstrøm Sejl - de gjorde det lidt nemmere at få enderne til at hænge sammen Søren Beretning for Husinspektør Henrik Nielsen Henrik har ønsket at udtræde af bestyrelsen med udgangen af Desværre har Henrik ikke ønsket at aflægge beretning for sin sidste periode i bestyrelsen. Henrik har været medlem af bestyrelsen siden 2008 og fra 2010 husinspektør. Henrik har i de senere år stået for en omfattende renovering af klubhusets køkken, og i 2014 har vi på Henriks initiativ fået indført et nyt låsesystem, der gør sikkerheden omkring klubhuset væsentlig større. Bl.a. vil vi i fremtiden have styr på klubnøglerne og kunne sikre, at udmeldte ikke længere har adgang til klubbens bygninger. Systemet gør det også muligt at skræddersy et medlems adgang til klubbens lokaler. Bestyrelsen vil på dette sted gerne takke Henrik for en stor arbejdsindsats for klubben gennem årene. Gunnar Munk Jørgensen Foto: Michael Bondo Andersen\n16 AALBORG SEJLKLUB AARSSKRIFT 2015 side 16 Beretning fra aktivitetslederen Sonja Henriksen Et godt år med stor aktivitet I løbet af det sidste trekvarte år er der kommet nye sejlere til, som også deltager i vores arrangementer. Som så mange andre steder falder nogen meget hurtigt til, medens andre lige skal kikke stedet an. Det er ikke noget nyt. For nogen har det været med en undrende oplevelse at komme i klubben. Jeg håber, at alle vil komme og byde ind med eventuelle ideer, samt hjælpe med det, som man er bedst til. Jeg byder jer velkommen og håber, at vi vil se jer til vores arrangementer. Hjælpes folk ad, går mange ting meget lettere, og alting bliver lettere, sjovere og billigere. Jeg husker tydeligt en af de første bemærkninger, jeg fik som aktivitetsleder, da jeg spurgte en lille gruppe, om de ikke ville være søde at samle nogle tallerkner sammen efter en fest. Her fik jeg det svar fra en person, at de havde betalt for maden, så må det være det. Jeg har lært, at det ikke er den generelle holdning i klubben. Folk er generelt rigtig god til at tilbyde deres hjælp. Vi har været en del, der hjælpes ad med at dække bord samt klare afrydningen, inden folk går hjem. Selv søndag morgen har der været hjælp. Det tager en brøkdel af tidligere tideres forbrug til borddækning samt afrydning. Stor tak. Standerhejsning og afriggerfest I de sidste par år har der været tradition for, at vi ved standerhejsningen har været en pæn flok, som har spist morgenmad sammen. I år kunne vi hylde Steen Frederiksen, da han havde fødselsdag samme dag. Denne dag er godt besøgt. Flere købte en løfter til deres mast. Andre fik en sludder med Søren fra Tursejleren. Andre igen fik gjort en anden god handel. Dagen blev afsluttet med en fest til ud på de små timer. Ved vores afriggerfest havde vi besøg af Dronning Margrethe, som kom med et humoristisk indslag efter spisningen. Igen i år havde vi på kraftig opfordring Ole Vendelbo til at komme og spille. Fredagsbar og fredagsspisning Der er rigtig mange, der har stået i fredagsbaren i mange år - nogen over 20 år. Dem er der forsat brug for. Det bevirker, at det ikke er så mange gange, man har vagten. Foto: Gunnar Munk Jørgensen Antallet af aftener, hvor der sker noget, er stigende, især om fredagen. Fredage, hvor der er fredagsspisning, er populære. Ind imellem høres bemærkninger om, at folk er nødt til at skulle noget andet fx familiefødselsdag eller lignende, altså de har haft et tvunget fravalg. Der er også mange, der nyder ikke at skulle hjem og lave aftensmaden efter\n17 AALBORG SEJLKLUB AARSSKRIFT 2015 side 17 en travl uge. Dette har medvirket, at vi har måttet have nye ind til at hjælpe med at passe fredagsbaren, da flere af dem, der laver maden på maddagene om fredagen også står i fredagsbaren. Nye folk er fortsat velkomne til at give deres hjælp med i såvel fredagsbaren som ved madlavningen. I december kom der 2 og tilbød deres evner til at lave maden. Det er bare super. Banko og viseaften Vi har haft banko en sidste fredag i november, hvor hovedgevinsten var fine ænder fra slagteren i Hasseris. Derudover var vi heldige med gode sponsorgaver fra mange, både fra dem klubben handler med men også fra andre erhvervsdrivende. Især Søren havde lagt et stort arbejde i at skaffe en del af gaverne. Her er der måske flere i klubben, som kunne give en hånd med. I december måned havde vi lidt julehygge, idet der blev serveret juleøl, gløgg og æbleskiver om fredagen. En aften havde vi visesangeren Hanne Bøgh Andersen, der sang nogle sange og fik folk til at synge med. Sct. Hans aften er også en af de aftener, hvor mange kommer forbi sejlklubben. Igen i år havde vi spisning før bålet. Vi havde også lejet hoppeborg og sumobryderudstyr, hvor man kunne få brugt lidt kræfter, men disse ting var ikke de store tilløbsstykker. Foredrag Udover vores hyggeaftner har vi haft nogle foredrag, som absolut var værd at komme til. Jonna og Jørgen Fristrup har fortalt meget inspirerende om Kanaløerne. I samarbejde med Folkeuniversitet havde vi en aften, hvor seniorklimatolog John Cappelen fra DMI kom og fortalte om meteorologi for sejlere. Der blev givet hint om, hvor man skulle sejle ved bestemte vinde. Fra GateHouse har vi haft Lars, som fortalte om AIS. Her fik vi live viden om AIS. Lars kom ind på, hvad AIS er, hvad bruger myndighederne det til, hvad gør de store skibe, og hvad kan du bruge det til. Lars Lys kom samme aften og viste instrumenter til båden. Efter ønske kommer Lars igen d. 3. marts. Her vil Ole Hansen blive koblet på, således vi vil få en aften med kommunikation for sejlere, se hjemmesiden. Vores Cafémøde/medlemsmøde er velbesøgt og helt sikkert noget, som vi bør arbejde videre med. Ved sidste møde fik bestyrelsen rigtig mange gode input med ideer, hvor 5 er basis for indsatsområder, og de vil derfor blive arbejdet videre med. Til udførelse af ideerne er det vigtigt, at man giver et nap med for at få disse udført. Alt sammen skulle gerne være medvirkende til, at vi får en langt hyggeligere sejlklub, billigst mulig og med bedst mulig service. Sonja Henriksen Foto: Michael Bondo Andersen\n18 AALBORG SEJLKLUB AARSSKRIFT 2015 side 18 Beretning om ANF ved Næstformanden På generalforsamlingen sidste år fik bestyrelsen mandat til at bringe samarbejdet med ANF til ophør, hvis ikke kursen i ANF kunne lægges om, så ANF alene beskæftiger sig med de kerneområder, som ANF blev dannet til at varetage. Et andet ankepunkt var/er et ønske om ens regler for afregning for bådepladser til ANF. Aalborg Sejlklubs bestyrelse besluttede i foråret at tilbageholde et beløb svarende til for meget opkrævet forbrugsafgifter over de seneste 3 år. Det var beløb, som var fremkommet ved den skæve afregningsmodel, som ANF havde indført for år tilbage og som eksempelvis resulterede i, at Aalborg Sejlklubs medlemmer betalte for gæstesejlernes strømforbrug i Vestre bådehavn, medens sejlklubberne i de andre havne stak gæstelejen i egen lomme. Blot et af mange eksempler. Tilbageholdelsen af dette beløb førte til, at ANF fik en advokat til at skrive et incassobrev til Aalborg Sejlklub. Nu er det sådan i vedtægterne for ANF, at man ikke kan slæbe hinanden i retten, men at uoverensstemmelser skal løses ved forhandling eller ved Voldgift. Vi fik så en advokat til at se på vores sag. Dels hvordan er vi stillet i vores påstand om for meget opkrævet afgift, dels hvordan forholder det sig med de vedtægter, der gælder for ANF og de senere ændringer heri. Vores advokat kom til den konklusion, at det alene er Overenskomsten fra 1992, der er gældende, og at de senere vedtægtsændringer er ugyldige, da de ikke er godkendt i klubbernes bestyrelser ved alle bestyrelsesmedlemmers personlige underskrift, som vil være nødvendig for at ændre den oprindelige Overenskomst. Det betød så, at ANF slet ikke havde ret til at opkræve de beløb, hvoraf vi nu tilbageholdt en mindre del. Ligeledes var optagelsen af Fiskerklyngen som medlem af ANF ulovlig eller ugyldig. På denne måde var vi bestemt ikke kommet en løsning nærmere. Det viste så også et møde, hvor de to advokater var til stede. Kursen mod en voldgift til flere hundrede tusinde kroner var sat. En større voldgift om vedtægternes gyldighed og om afregningsformer ville lamme ANF i årevis. Det lykkedes på denne baggrund at få en kontakt til modparten og få drøftet alternativer. Udgangspunktet var De 9 bud om samarbejde i ANF, fra Aalborg Sejlklub Med udsigten til voldgift var disse retningslinjer måske ikke helt uspiselige. Det stod vist klart for alle, at det var nødvendigt at se på vedtægterne, og i denne sammenhæng få åbnet ANF noget mere mod klubberne og få skabt et egentligt demokrati i ledelsen af ANF. I oktober sidste år kunne bestyrelsen i ANF og undertegnede så mødes om et oplæg til nye regler for samarbejdet og oplæg til nye vedtægter. Siden har Jan Stage og Luc Ghysels skrevet på vedtægtsrevisioner i et omfang, så vi nu er nået til 10. gennemskrivning. Foto: Gunnar Munk Jørgensen\n19 AALBORG SEJLKLUB AARSSKRIFT 2015 side 19 De andre klubber i ANF krævede, at vi indbetalte det beløb, vi holdt tilbage, for at de ville fortsætte forhandlingerne. Det gjorde vi så, men kravet er opretholdt. Hovedindholdet i de nye vedtægter er indførelsen af et repræsentantskab, bestående af alle bestyrelsesmedlemmer i klubberne under ANF. Dette repræsentantskab skal sikre, at det, der foregår i ANF, bringes ud til alle bestyrelsesmedlemmer i Medlemsklubberne. Disse skal så tage stilling til alle større planer og sager vedrørende ANF og give sin formand mandat til at stemme på klubbens vegne. I denne sammenhæng er der uenighed om stemmeprocenterne i sager af forskellig betydning. Hvis der kun kræves almindelig stemmeflerhed i større beslutninger, vil 2 klubber (og her skal ikke nævnes navne) kunne køre hele butikken uden om de 3 andre. Hvis der kræves 2/3 flertal i større beslutninger, vil 1 klub kunne blokere for en beslutning. Men her er det så, at reglen om, at alle større beslutninger skal tages i enighed, bliver bragt på banen. I sådanne tilfælde må man forhandle sig på plads med den klub, der er modstander (altså skabe konsensus). Næste gang er det måske vetoklubben, der har brug for de andres støtte i en anden sag, og på denne måde vil modellen alligevel kunne fungere, da man ved at bruge sit veto risikerer, at andre vil gøre det samme mod ens egne ønsker i andre spørgsmål. Klubberne har brug for hinanden, men klubberne skal også respektere hinanden. Derfor kan modellen med 2/3 flertal godt fungere. Det er også det, der står i ANF s nuværende (men ugyldige) vedtægter, beslutninger skal så vidt muligt tages i enighed. Et andet krav er fuldkommen åbenhed også i klubregnskaber, der vedrører ANF. Det er et ønske, at der indføres regelmæssige kasserermøder, f.eks. halvårlige møder, hvor intet er hemmeligt. Hvad har Aalborg Sejlklub så fået ud af det hele? Forbrugsafgifterne er nu lagt ud til de enkelte klubber. På denne måde behøver vi ikke længere bekymre os om, at de i andre klubber leverer gratis strøm til denne og hin. Det betaler de selv fremover. Vi har fået de andre klubber til at fremlægge tal for deres bådpladser og vandarealer mv. Det er et stort fremskridt. Hvis man skal tro tallene, så er der klubber, der har ligget for dyrt i forhold til den model, som Aalborg Sejlklub har foreslået på det seneste (afregning efter bådens areal), men de tal har ændret sig flere gange. Det er åbenbart ikke nogen eksakt videnskab :-) Vi har fået indført regelmæssige (halvårlige) kasserermøder, hvor der er mulighed for at få oplysninger fra hinanden og fra ANF s kasserer i et fælles forum. Det kommer også med i vedtægten. Vi har med baggrund i beslutningen på generalforsamlingen sidste år spurgt rådmanden for By- og Landskab, om Aalborg Sejlklub kan få en parallel aftale med kommunen om drift af Marina Fjordparken og dermed udtræden af ANF. Rådmanden har svaret, at kommunen ønsker at bevare ANF, med alle medlemsklubber, men at man absolut ikke er ligeglad med, om ANF fungerer på demokratisk vis. Det er derfor vort håb, at den forvaltning, som har kontakten til ANF, nu sætter sig for bordenden i forhandlingerne om den nye vedtægt for at sikre, at det demokrati, som er alt afgørende for en fornuftig funktion i ANF, bliver indarbejdet i de nye vedtægter. Foto: Michael Bondo Andersen Gunnar Munk Jørgensen\n20 AALBORG SEJLKLUB AARSSKRIFT 2015 side 20\nSkydebanevej 40, 9000 Aalborg Tlf.: 9810-2575 www.aalborg-sejlklub.dk\nAalborg d 18. april 2014 Kære medlem i Aalborg Sejlklub Velkommen til en ny sæson i Aalborg Sejlklub i året 2014 Vandet har jo skiftet konsistens fra hårdt til blødt - vi kan starte sejl sæsonen og når